**Farské oznamy**

**Nedeľa Všetkých svätých (1.11. 2020)**

|  |  |  |
| --- | --- | --- |
| Pondelok | Spomienka na všetkých verných zosnulých |  |
| Utorok |  |  |
| Streda | Sv. Karola Borromejského, biskupa |  |
| Štvrtok | Za povolania na kňazský stav |  |
| Piatok | O najsvätejšom srdci Ježišovom |  |
| Sobota | Panny Márie v sobotu |  |
| Nedeľa | 32. nedeľa  cez rok |  |

Verejné slávenie svätých omší v čase zákazu vychádzaniu sú pozastavené. Úmysly sv. omší budem súkromne slúžiť tak ako sú zapísané. Ak by si to niekto neprial, tak nech mi dá vedieť buď osobne alebo telefonicky na číslo 041 5575636. Každý deň sa budem snažiť požehnávať našu farnosť Eucharistickým Kristom ako sme to robievali počas roka a vtedy budú znieť zvony, tak môžete toto požehnanie prijať i takýmto spôsobom.

Úplné odpustky pre zomrelých veriacich bude tento rok možné získať po celý november. Chcem vás povzbudiť, aby sme i takýmto spôsobom mysleli na našich bratov a sestry, ktorí nás predišli do večnosti a preukázali im pomoc. K získaniu odpustkov je potrebné: svätá spoveď (krátko predtým alebo potom), sväté prijímanie, modlitba na úmysel Svätého otca a vylúčiť pripútanosť i k ľahkému hriechu.

Tento týždeň budeme mať prvý piatok v mesiaci.

Naši biskupi odporúčajú ľuďom zúčastniť sa celoplošného testovania. Tak ak niekto nemá nejaké morálne, zdravotné alebo iné vážne výhrady, chcem vás i ja poprosiť, aby sme sa testovania zúčastnili. Tak spoločne budeme vedieť na čom sme a ako kráčať ďalej...

Žijeme v takom zvláštnom čase. Nech Boh posilňuje vaše srdcia, chráni vaše zdravie, potešuje vás v každom súžení a napĺňa vás milosťou. Nechajme sa doma povzbudiť čítaním v rodinách Božieho slova, sledovaním s úctou sv. omší a duchovne prijímajme Pána Ježiša do svojich sŕdc. Prijmime ducha pokánia a nadovšetko si však zachovajme lásku a starostlivosť jeden o druhého. V hoci akej potrebe sa môžete ozvať na hore uvedené tel. číslo. Modlím sa za vás!

Chcem poďakovať za akúkoľvek pomoc pre našu farnosť a prajem vám peknú nedeľu.